Café Lyon, Author at Cafe Lyon - Page 2 of 25\nAutor: Café Lyon\nProovi uusi Lyoni küpsetisi!\nPosted on november 26, 2021 november 26, 2021 by Café Lyon\nCafé Lyoni pagarid valmistuvad hoolega pühadeks. Esimese advendi hakul tõime valikusse uusi torte, kooki ja saia, mida nautida kontori jõulupidudel või pakkuda kallitele lähedastele jõulu- ja aastavahetuse õhtusöögil.\nRikkaliku glasuuriga kaneelisai – saiasõprade favoriit!\nKlientide nõudmisel saab nüüdsest tellida ette ka rikkalikust kaneelist ja hõrgust glasuurist pungil Kaneelisaia. Pehmest ja kohevast pärmitainast sai on müügil suure tükina, mida saab jagada 8 maiasmoka vahel. Café Lyoni Kaneelisai maksab 13.90 (tk hind 1,74).\nPäkapiku sefiiritort – jõulutaadi esimene valik!\nCafé Lyoni jõuluküpsetiste menüü kauneid liike – Päkapiku sefiiritort. Krõbedal digestiivküpsise-võipõhjal on kohev pistaatsia-mousse ja mustasõstrasefiir. Tõeliselt maitsev jõulumaius! Päkapiku sefiiritort kaalub 850 g ja maksab 16.90/ kilohind 19,88.\nAroonia-toorjuustutort – pidulaua ehe\nRõõmusõnumid kõigile toorjuustutordi austajatele! Nüüd on valikus mõnusalt magushapukas Aroonia-toorjuustutort. Krõbedal šokolaadi-muretainapõhjal on maitsev arooniamarmelaad ja toorjuustukreem. Aroonia-toorjuustutorti ehib kaunis muster koos valgest šokolaadist kujukeste ja mustikatega. Aroonia-toorjuustutort kaalub 1 kg ja maksab 19.90.\nKirsi-tartelette – prantsuse gurmeesaadik\nTalvine peolaud on ühe maitsva koogi võrra rikkam, sest tõime Café Lyoni valikusse tagasi klientide lemmiku Kirsi-tartelette`i! Tummise koogi põhi on mõnusast liivatainast, millel uhkeldab hõrk kirsikreem. Kirsikook on kaetud rikkaliku šokolaadi-ganache`i kihiga ja kaunistatud kreemitupsude ning kokteilikirssidega. Kirsi-tartelette kaalub 1 kg ja maksab 16.90\nTelli ette siit või osta kaasa või naudi kohvikus kohapeal. Nüüd Café Lyoni kohvik ka Ülemiste keskuses, asume Rimi vastas, Juustukuningate kõrval.\nÜlemiste Lyonist putru ja suppi!\nPosted on november 24, 2021 by Café Lyon\nHead uudised kõigile pudru-, supi- ja quiche`i sõpradele! Alates 24. novembrist pakume Ülemiste Lyonis:\nmaitsvat hommikuputru kl 9-12.00, hind 2.20\nkosutavat suppi kl 12-15.00, hind 4.50\nkindlalt head quiche`i salatiga terve päeva, hind 5.90\nTule šoppa ja söö kõht head kraami täis!\nViimsi sünnipäevamängu võitjad\nPosted on november 7, 2021 detsember 20, 2021 by Café Lyon\nViimsi Café Lyoni 4 sünnipäev on täies hoos! Kõigi ostjate vahel, kes on täitnud kupongi ja postitanud selle loosikasti, läheb jagamisele iga päev üks kringel. Peaauhinnaks 100-eurone õhtusöök Viimsi Café Lyonis.\n100 € õhtusöögi võitja\nPalju, palju õnne võitjatele, võtame teiega ühendust!\nViimsi Café Lyoni sünnipäevanädal\nPosted on november 2, 2021 detsember 20, 2021 by Café Lyon\nViimsi Café Lyoni kohvik saab 9. detsembril 4-aastaseks! Tähistame sünnipäeva koos terve nädala!\nVõida 100 € õhtusöök + iga päev kringel!\nOsta 6.-12. dets Viimsi Café Lyonist oma lemmikhõrgutisi\nTäida loosikupong ja postita see kassas loosikasti\nIga päev loosis 800 g kringel + peaauhinnaks 100 € õhtusöök\nVõitjate nimed leiad kodulehelt ja FBst\nTule N. 9. dets tähistama:\nKingime igale ostjale toidu kõrvale klaasi kihisevat!\n5 õnnelikku võidavad Õnnetaldrikuga osturaha tagasi.\nFacebooki ja Insta fännidele loosimäng!\nR. 22. okt kl 12 Ülemiste Café Lyoni avamine\nPosted on oktoober 21, 2021 by Café Lyon\nNaudi hõrgutisi nagu Prantsusmaal Café Lyoni uues kohvik-pagarikojas, mille avame Ülemiste keskuses külalistele juba sel reedel kl 12.00! Maiusta ehtsa võiga croissant`ide, pirukate ja saiakestega kohapeal või osta sünnipäevalauale käsitöötorte, kringleid ja kooke kaasa.\nAvamise puhul Lyoni üle linna kuulsad ekleerid -20%*. Nädalavahetusel õnneloos ja lastele jagatakse õhupalle. Kohvik asub Ülemiste keskuse I korrusel Rimi vastas ja on avatud E-L 9-21, P 9-19. Tule külla!\n* Pakkumine kehtib Ülemiste Lyonis 31.10.21.\nPosted on oktoober 5, 2021 oktoober 8, 2021 by Café Lyon\nMeistri Café Lyoni sünnipäevanädal on täies hoos ja esimesed ekleerivõitjad selgunud. Palju, palju õnne ja head maiustamist:\nJa juba homme selgub uus fortuuna soosik! Tulge külla!\nMeistri Lyoni sünnipäevanädal\nPosted on september 29, 2021 september 29, 2021 by Café Lyon\n9 mäe ja mere taga on üks ilus Meistri Café Lyoni kohvik, kus müüakse 9 sorti kooki, kringlit ja saia ning oodatakse iga päev kalleid külalisi majja!\nTule, tähistame Meistri Café Lyoni sünnipäeva koos 4.-10. oktoobrini! Osta kohvikust oma lemmikhõrgutisi, täida loosikupong ja postita loosikasti, sest iga päev läheb loosi 8 ekleeriga kinkepakk ning peaauhinnaks on 100-eurone õhtusöök!\nSünnipäeval, N 7. oktoobril pakume kõigile ostjatele toidu kõrvale klaasi kihisevat ja Õnnetaldrikuga võidab 3 külalist osturaha tagasi.\nVõitjate nimed leiad igapäevaselt Facebookist ja meie kodulehelt. Peaauhinna võitja selgub 12. oktoobril.\nKiirtestimine Lyoni kohvikutes\nPosted on september 22, 2021 oktoober 6, 2021 by Café Lyon\nNüüd saad Café Lyoni kohvikut külastada lisaks vaktsineerimistõendile ka kohapeal koroona kiirtesti tehes. Test maksab 3 €. Kinnise testikomplekti võid ka kodust kaasa võtta. Tule 15 minutit enne reserveeringu algust, et jõuaksid testi kenasti tehtud ja meie sinu negatiivse tulemuse kinnitada. Kodus tehtud testi me kahjuks ei aktsepteeri. Suurema seltskonna (al 6 külalist) puhul anna palun meile kiirtesti vajadusest aegsasti teada:\nMeistri Café Lyon info@cafelyon.ee, 622 9218\nViimsi Café Lyon viimsi@cafelyon.ee, 622 9217\nTelli Lyoni naistepäevatorti!\nPosted on veebruar 25, 2021 by Café Lyon\nNaiste pidupäev on kohe ukse ees! Lyon on naistepäevaks hoolega valmistunud ja selgi aastal pakume maitsemeeli paitavat torti!\nÕhuline šokolaadibiskviidist põhi on kaetud kirsitäidisega, millel mõnus toorjuustu-šokolaadikreem. Tort on kaunistatud vahukoore, šokolaadi ja värskete marjadega. Kirsi-šokolaadi ideaalne kooslus! Torti saab tellida ja see on kohvikutes müügil 6. kuni 8. märtsini. Telli siit.\nValentini erimenüü 13.-14. veebr\nPosted on veebruar 8, 2021 by Café Lyon\nValluta armsama süda hõrgutava valentinipäeva erimenüüga Meistri ja Viimsi Lyonis! 3-käigulist menüüd pakume 13.-14. veebruaril alates 11.30.\nAmuse bouche ehk peakoka tervitusamps\nEelroog: Lõhetartar avokaado, šalottsibula ja krõbeda brioche’iga\nPearoog: Pardikoib kreemja pastinaagi, vürtsitatud punase kapsa, põletatud rooskapsa ja pohladega\nDessert: Mille-feuille jõhvikate ja vanillijäätisega\nValentinipäeva eripakkumise hind 1-le sööjale: 24.90 €\nMeistri Lyoni: info@cafelyon.ee\nViimsi Lyoni: viimsi@cafelyon.ee\nsõbrapäevapakkumine Talllinnas ja Viimsis 2021


Öisel söömisel kriips peal! – nautigehetke\nÖisel söömisel kriips peal!\nJuba möödunud nädala alguses jõudis meieni teadmine, et me oleme lihtsalt öisest üleval olemisest nii väsinud ning midagi tuleb A.S.A.P ette võtta, sest päeval ei kannatanud enam normaalselt funktsioneerida. Eriku puhul ei aita nii või teisiti midagi, sest ta käib tööl. Ja ega mul ka seda magamisaega üleliia pole, sest Lenna ja Nora on nüüd selles faasis, kus uneajad ei kattu. Noorik, nagu Lenna teda hüüab, on pea nädal aega juba kahe une peal olnud. Minu jaoks tähendab see seda, et kui üks ärkab, siis teine läheb magama.\nÜhtlasi lubasin endale juba mõned kuud tagasi, et Noraga seda viga ei tee, kus viivitan ja viivitan ning lõpuks olen võõrutamisega suures hädas. Lenna oli meil veidi üle aasta, kui sõi ikka kaks korda öösel! Siiani mõtlen, et uskumatu! Nii suur laps ei vaja ammu juba öist söömist ning kuna kõrvu jäi, et kaheksandat kuud loetakse võõrutamiseks kõige paremaks kuuks ning Noral see number just täitus, siis polnud enam millegi taha peitu pugeda. Esialgu plaanisime neljapäeval alustada. Loogika oli selline, et kui esimene öö on hullumaja, siis reedel läheb Lenna ämma juurde ööseks ja saab vähemalt ühe öö seal magada. Lõpuks kukkus välja nii, et kuna ka neljapäeva Lennal vabaks tegime, siis võtsime asja kolmapäeval käsile.\nVõõrutamisel ju muud reeglit polegi, kui et lihtsalt ei anna seda piima ja kõik. Leppisime kokku, et selle esimese küsimise peale saab ta ühe pudeli, kella 23 – 00 paiku ning edasi eeldaks hommikuni magamist. Olin ka veendunud, et ei taha midagi alternatiiviks pakkuda, näiteks vett. Muidugi valmistusime kõige hullemaks, sest Lenna võõrutamine aastaselt oli ikka kohutav! Neli ööd järjest tuli vihast ja solvunud kisa, kui lõpuks leppis ja viiendal päeval magama hakkas.\nNoraga läks kõik aga oodatust paremini. Ma ei ole kindel, kas seda üldse võõrutamiseks saab nimetada, sest esimesel ööl oli ta ca 1.5 h üleval, nikerdas, kägises ja lõpus tuli ka korra hüsteerilist nuttu. Viimase sain aga kontrolli alla vaid nii, kui oma põse ta põse vastu panin ning koos magama jäime. Hommikul avasime silmad alles kell kaheksa.\nArvasin, et teine öö tuleb see kõige hullem ning vaim oli juba valmis. Ja siin kohal suur aplaus, sest Nora magas terve öö jutti, hommikul viie ajal vaid veidi niheles. Järgmised neli ööd on kõik nagu kellavärk olnud. Nora magab ilusti järjest, kui va. hommikune, kella viiene, rahutus. Selle peale kulub ca 5, kõige kauem 10 minutit ning reeglina magab kohe edasi, kui paar lonksu vett võtab.\nLoodetavasti ei sõnunud ma nüüd midagi ära, aga tundub, et selle osaga titemajandusest saime nüüd ühele poole.\nVLOG: Pärnu puhkus lastega\nVau – 12 ühist aastat!\nOne thought on “Öisel söömisel kriips peal!”\n2. okt. 2017 at 04:27\nOhh ma tänan jumalat või keda iganes, et (ptui ptui ptui) minu 2,5 kuune laps magas terve öö söömata. 22:30-06:00ni.


The Future Must Be Destroyed Yesterday\nLiustiku raskus oli lasunud maal aastatuhandeid. Kui päikese kannatlik kiirgus jõudis uuesti valge raskuse pinnale, muutusid kunagised orud fjordideks ja looded voolasid jõgedena üle maastiku. Peagi naasid vesi-inimahvid. Nad ehitasid asulaid endistele mäetippudele, mida nüüd ümbritses vesi. Inimahvide kehad olid raskes vees aeglased. Ent koos vee raskusega tuli ka ujuvus. Vesi-inimahvid avastasid, kuidas tulega hiiglaslikke puid õõnestada. Nad valmistasid tihedal veel ujuvaid nõgusaid taskuid. Peagi õppisid nad sõitma nende hiiglaslike õõnsate vormidega deltadel ja märgaladel. Ujuvad vormid muutusid suuremaks, kui inimahvid saavutasid nende ehitamisel meisterlikkuse ja õppisid kasutama neid kõige vedamiseks, mis on veest raskem. Kaugetest kivimurdudest nihutasid nad suuri kivipanku, langetades neid madalasse vette. Nüüdseks suurteks kivirahnudeks muutunud moodustised tõusid aeglaselt veest ja koos inimahvide aregu ning tõusva maaga kadus piirkonnas mälestus leviteerimisest.\nTerve igaviku hiljem rakendasid inimahvid vee valguseks muundamise võimalikkust. Betoonist hiidehitistesse kogunes vett, mis teisenes puhtaks energiaks. Energia muutus teabeks, mis kulges valgusimpulssidega ookeanide all, teostades kõikjal planeedil looja tahet. Vee isandatest said nüüd valguse isandad.\nVahtu mähitud kvantvaht\nKilpkonnad alla välja.\nPindpinevusest piiratud tumeainemullid.\nIga kera on oma tegelikkuse vikerkaarepeegeldus.\nKolbeinn Hugi on 1979. aastal Reykjavíkis sündinud saareelanikust kunstnik, kelle põlvkond tõusis esile kaasaja kõledas uuskapitalistlikus Reykjavíkis kunsti ja kunstnike vahelise kataklüsmilise suure lõhe kiiluvees.\nKolbeinn on töötanud välja keeruka audiovisuaalse keele, kasutades juhuslikke materjale, veevahtu, kangaid ja kihilisi sünteesitud helimaastikke. Tema loomingus moodustavad rituaalse süsteemi püramiidide ja teemantide visuaalsed motiivid. Tema praktikas, kus keha kasutatakse ideede tööriista ja kandjana, kordub teostes absurdsete tegelikkuste, unenäoruumi, utoopiliste projektsioonide ning inimese tänapäevase irdumise ja keskkonnast võõrandumise temaatika.\nKolbeinniga võttis ühendust Edgar Cayce mitteametlike unenäo-olekuliste transside käigus, mille suur magav selgeltnägija tekitas pärast oma 1945. aastal toimunud surma. Transis olles omandas ta Tähepaviljoni püstitamise ajal Cayce'i fantoomskulptuuridega seostatud terava aja- ja ruumitunnetuse.\nKolbeinni looming on lihtne, ei vaja selgitamist ja on suunatud südamele, mitte peale.\nTema loomingut on eksponeeritud laialdaselt näitustel läänemaailmas ja seda säilitatakse Islandi Rahvusgalerii kogus.\nKolbeinn Hugi installatioon avatud 01.-04. novembril . Toimuvad ette teada ja ette teatamata aktsioonid.


... võib-olla esimene hommikutund.\nÜks hetk, mille pärast tundub,\net magamisest nägin vaid und.\nTeisisõnu tere tulemast, suvi ning tere tulemast pulmade, sünnipäevade, koolilõpetamiste ja töökohavahetuste hooaeg. Öötunde jääb järjest vähemaks, aga ma ei kurda. Kaardid ja kalligraafia sobivadki mulle paremini kui tõlkimine ning viimasel ajal on see ka hakanud end ära tasuma. Finally!\n14. juunil käisime pulmas. Registreerimine toimus Hageri kirikus ning kui jumalajutu ajaks lülitasin end välja, mõlgutasin oma mõtteid ja tegin teiselpool vahekäiku istuvale kaheksa-aastasele Markkusele nägusid, siis Birgit Õigemeele ja Mihkel Mattiseni laulu ajal olid tibutagi ja krokodillipisarad kohal. Mõni hetk on lihtsalt väga-väga ilus! Pidu läks lahti Toosikannu puhkekeskuses ning lõppes minu jaoks juba südaööl, nii et torti ma ei näinud ja pruudipärja mahamängimisele ka ei jõudnud. :) Aga oligi hea, sest selle sai minu õde, nii et järgmine pulm peetakse perekond Kindlate õuel. :) Tegin kell pool seitse meie toas silmad lahti ja leidsin end narist, Kertu ja Krister magasid toa teises otsas õndsat und ning alumine nari oli tühi. Kuna allkorruselt kostev muusika ei lasknud mul uuesti magama jääda, siis ajasin kleidi selga ning tuhisesin, vihast vahutades, oma kadunud telefoni, fotokat ja meest otsima. Esimesed kaks leidsin lauast, kus õhtul istusime, ja kolmas seisis koos naabrinaistega õues laua peal ning polnud ilmselgelt magama jõudnudki. Tirisin ta kättpidi laualt alla ja üles magama, ent magamisest ei tahtnud ta midagi kuulda ja ajas hoopis Kertu ja Kristeri üles, kes said hea kõhutäie naerda ja tegid meist ühe laheda video, mida on nüüd lõbus vaadata ja mille järgi nad meid Perekond Kännuämblikeks ristisid. :) Kokkuvõttes meeleolukas pidu ja palju häid mälestusi!\nMinu ülesandeks oli tüdrukute- ja poisteõhtu albumi kaunistamine, nii et neljapäeva õhtu oli sisustatud loomingulise tegevusega ... ning Verksi ja Janeli kingitud veiniga, sest tähistasime üht väikest isiklikku võitu. :)\nPühendus on igati teemasse.\nÜks piltidest, mis albumi vahele sai. Fotograaf: Kristiina Männik // Fotopisik.\nTulevane pruutpaar ehk perekond Kindel. :)\nÕed Noorlinnud ja kälimehed. :)\nPärast pulmi tulid tellimustööd – kolm tänukaarti Tallinna Reaalkooli klassijuhatajatele ning õnnitluskaart gümnaasiumilõpetajale.\nVahetult enne jaanipäeva sain ühe huvitava väljakutse: kujundada 500 € väärtuses kalapoe kinkekaartidele huvitav pakend ning valmistada töökohta vahetavale kalastushuvilisele ja hea huumorimeelega kolleegile kaart. Sellised väljakutsed on harvad, aga toredad, sest raputavad pisut jalgealust ja sunnivad kastist välja mõtlema, et nullist midagi täiesti uut leiutada ... ning see l'arte d'arrangiarsi ongi see, millepärast kõike seda teen. Ja milleks ma blogi pean? Eks ikka selleks, et neid tellimusi tuleks üha rohkem ja rohkem!\nMull-mull-mull-mull väiksed kalad ...\nVaatasin oma laua peal lebavaid 10-, 30- ja 50-euroseid kinkekaarte ja mõtlesin, et oh, kui palju raha mul siin on ... ja mul pole sellega mitte midagi peale hakata. :)\nJaanid möödusid meil taaskord Jaanuse sünnipäeva pidades, kuid seekord mitte Otepääl, vaid Nelijärve puhkekeskuses pidulikes riietes ja pika laua taga. Kuulasime üllatusesinejat Laurat, sõime ja jõime ning tantsisime kella kolmeni öösel (või hommikul?) jalad valusaks. Saabusin peole küll pisarais silmadega, sest samal ajal, kui meie Nelijärvele sõitsime, ootasid ema-isa ja Kertu lennujaamas Oslo lendu, mis tõi Keio tagasi kodumaale, ja hetkel, mil kohale jõudsime, said nad Keiot taaskord kallistada ... aga mitte elusana, vaid urnis. Nii et mul läks jupp aega, enne kui suutsin end pisut autos koguda ning oma värisevate kätega rahva sekka minna ja naeratada. Jõudsin juba peo alguses mõelda, et ei suudagi õhtut nautida, aga õnneks oli seltskond tõeliselt tore ja keegi ei teinud mu olemist kaastundeavaldustega raskemaks. Ning ilmselt oligi hea, et asjaolud just sedasi kokku langesid ja mul polnud lihtsalt võimalik kaua kurvastada - tegin seda järgmisel päeval maale lastetuppa jõudes ja riiulil oma venna urni nähes piisavalt.\nLisaks üllatusesinejatele ning muudele suurematele ja väiksematele kingitustele sai Jaanus oma 30. sünnipäevaks ka isikliku bändi. :)\nSildid: album dagö kaart kalligraafia koolilõpetamine peensulekalligraafia pulmad pulmakaart suvi sünnipäev töökohavahetus\nHere's to my brother, wherever he may be


VAESUSpõhine õppetoetus ja tegelik vajadus | ajakiri.ut.ee\nFOTO: Elmar Riig\nAinuke tore asi uue vajaduspõhise õppetoetuse juures on see, et toetuse määrad on suuremad kui vanade õppetoetuste puhul ning need on mitmeastmelised (75, 135, 220 eurot).\nKõik muu lihtsalt purskub bürokraatiast, mida parandaks vaid see, kui riik mõtleks uuesti läbi, mis on ühe tudengi vajadus, mis on perekond ning keda võiks see toetus õieti üldse motiveerida.\nVajaduspõhise õppetoetuse põhjal on tudengi vajadus kindel sissetulek. Aga see kindel sissetulek on ainult väga vaese tudengi vajadus, sest kohe, kui tudengi kuusissetulek ületab ühe pereliikme kohta 280 eurot, seda vajadust enam ei ole. Ilmselt siis vanemad annavad või on tudengil hea teenimisvõimalus?\nSellisel põhimõttel jagatav toetus tähendab, et vajaduse näitaja on tulu, aga mitte kulud, kuigi tegelikult võiks arvesse võtta mõlemat asjaolu. Näiteks juba see on mitu korda suurem kulutus, kui ühest perest läheb rohkem kui üks laps paari aasta jooksul teise linna kõrgkooli. Isegi, kui vanemate kuupalk võimaldab ära elada, annab selline sündmus ikkagi rohkem tunda, kui vähem teeniva pere ühe lapse puhul, kes asub õpingutele oma kodulinnas.\nVajaduspõhine õppetoetus eelistab vaeseid tudengeid. Jah, õige lüke: vaesel noorel on võimalik saada hea haridus, luua kontakte, hakata kenasti teenima. Ühel sotsiaalsel grupil läks nüüd äkki kergemaks. Aga vajaduspõhine õppetoetus ei toonud päevavalgele ühtki uut sotsiaalset gruppi, kuna majanduslik toetus oli ka varem olemas, vaid jättis tähelepanuta ühe teise olulise sotsiaalse grupi – hästi õppivad tudengid.\nMuidugi võib ka vaeste tudengite seas olla hästi õppivaid tudengeid ja vastupidi, aga igal juhul oli tulemuspõhise õppetoetuse korral raha saajate hulk suurem. Vajaduspõhise õppetoetuse tingimustele vastab kuni 2000 taotluse esitanud tudengit, mis on ligikaudu viis korda vähem kui vanasti põhitoetuse saajaid. Cum laude bakalaureuseastme lõpetanud tudengi jaoks on oluline vahe, kas ta saab sellest sügisest ka magistris 55 eurot kuus või mitte midagi, rääkimata uuest ja võõrast tundest, et hästi õppimine ja saavutused pole ühiskonnas enam mingi näitaja.\nVajaduspõhise õppetoetuse põhjal on perekond see, kuhu tudeng on sündinud, olgu reaalsus mis tahes. Perekond on see, kes on kirjas rahvastikuregistris: enamasti ema ja isa, õed-vennad, aga ka poolõed ja -vennad, kui vanemad on teineteisest lahus uue pere loonud. Kuni 24. eluaastani on tudeng oma perekonnas, sõltumata sellest, kas ta elab vanematega koos või kas nemad tudengit üldse toetavad.\nIsegi kui näiteks 22-aastane tudeng saab miinimumpalka 272 eurot (neto) ja elab elukaaslasega tema vanaema pärandatud korteris, arvestatakse toetuse määramisel ikkagi ka tudengite vanemate sissetulekut ja mitte elukaaslase oma. 272 euroga saaks tudeng vajaduspõhist õppetoetust 75 eurot kuus, aga kui sinna lisada mõlema vanema ütleme 400-eurone kuupalk, on nii-öelda perekonna sissetulek 357 eurot inimese kohta ja tudeng ei saa toetust. Jah, ka siis, kui vanemad tudengile raha ei anna.\nKõrgharidusreform jäi poolikuks mitte ainult sellepärast, et mitu erinevat liiki õppetoetust asendati määramata ajaks ainult ühega, vaid ka perekonna mõiste on seaduses vananenud. See tähendab, et alla 25-aastane noor võib olla iseseisev ka abieluväliselt ja oma lapse ühe vanema hoolde jätnud teine vanem ei pruugi näha põhjust, miks anda raha tudengile, kes on sama vana kui tema oma esimest last saades. Vajaduspõhine toetus ei tohi lähtuda ainult riigiportaalis leiduvatest arvudest.\nÕppetoetuse määramise tingimused tuleb kiiremas korras üle vaadata!


Belgia kohus mõistis Iraani diplomaadi Pariisi lähedal pommiplahvatuse kavandamise eest 20 aastaks vangi - Delfi\nBelgia kohus mõistis Iraani diplomaadi Pariisi lähedal pommiplahvatuse kavandamise eest 20 aastaks vangi\nFOTO: Foto: Virginia Mayo, AP\nBelgia kohus mõistis täna Iraani diplomaadi Assadollah Assadi süüdi pommiplahvatuse kavandamises 2018. aastal Pariisi-lähedasel Iraani opositsiooni meeleavaldusel ja määras talle 20-aastase vanglakaristuse.\nKohtuprotsess toimus Antwerpenis ja kasutusele olid võetud ranged julgeolekumeetmed, vahendab AFP.\nEksiilis tegutsev Iraani Rahvuslik Vastupanunõukogu, mis oli plaanitud rünnaku sihtmärk, kuulutas kohtuotsuse oma võiduks.\n49-aastane Assadi töötas Iraani saatkonnas Austrias, kui muretses lõhkeaine rünnaku jaoks, mis oli plaanitud 2018. aasta 30. juunile.\nBelgia võimud nurjasid rünnaku, kui pidasid pommi vedanud auto kinni, ja Assadi vahistati järgmisel päeval Saksamaal, kus otsustati, et ta ei saa diplomaatilise puutumatuse taha varjuda.\nVahistati ka Assadi kolm Belgia iraanlasest kaasosalist ning neile mõisteti 15-18-aastased vanglakaristused ja nad jäeti ilma Belgia kodakondsusest.\n2018. aastal Pariisi lähedal Villepinte’is toimunud kogunemisel osalesid vastupanunõukogu juhid ja kõrgetasemelised toetajad, teiste hulgas USA tollase presidendi Donald Trumpi isiklik advokaat Rudy Giuliani.\nKogu see juhtum on heitnud valgust Teherani rahvusvahelistele operatsioonidele.\nAssadit süüdistati terroristliku iseloomuga mõrvakatsetes ja terroriühenduse tegevuses osalemises.\nIraan hoiatas juba enne Assadi süüdimõistmist, et ei tunnusta kohtuprotsessi ega -otsust, ning eitab igasugust ametlikku rolli selles plaanis ja väidab, et Assadil oleks pidanud olema süüdimõistmise ees puutumatus.\nUurijad väitsid aga, et Assadi oli diplomaatilise kattevarju all töötanud Iraani agent.


Kommentaarid - Kui palju maksab auto hooldamine? - Bentley - Uudised - autoleht.ee\nAvaleht » Uudised » Bentley » Kui palju maksab auto hooldamine? » Kommentaarid\nIndrek • 30 mai 2020 9:32\tEbasobiv kommentaar\nArtiklis on küll välja toodud viis hooldust aga osade autodega saab selle ajaga 7500km ja 5 aastat ja teistega 150000 km ja 10 aastat.On veel ka vahepealsed variandid .Veel on automargi siseselt erinevaid välpasid,Omasin Škodat mille välp oli 30000 aga samal ajal ostetud samasugusel mudelil ,vahe oli ainult varustustaseme nimes aga reaalselt oli imelikul põhjusel komplekteeritud ühtemoodi,oli välp 15000 või aasta.VAG grupi autod tahavad garantii ajal veel vaheaastatel ülevaatushooldust.Välja on toodud Nissani keskmine läbisõit aga väga paljud ei sõida seda 30000 ka kahe aastaga täis,ka ise kuulun sinna hulka.Kes palju sõidab sellel on kulud nagunii suuremad.Sõites 10 aastaga mingi rahvaautoga umbes 150000 ja siis maha müües pole erilist vahet palju sa sinna raha sisse matnud oled nagunii müüd sandikopikate eest maha\nPeeedu\t• 1 juuni 2020 11:37\tEbasobiv kommentaar\nVAG-l osad inimesed lasevad auto arvuti sättida 15 tuhande ja ühe aasta peale. siis on nö kindel läbisõit. 30 tuhande omas arvuti külmkäivituste jne järgi arvutab ja pahatihti nõuab õlivahetust juba tükk aega varem.\nVäidetavalt hiljem on kõiksugu remondigurude sõnul kes firmateenindusest välja kasvanud autosid hooldavad pika õlivahetusega autodel kõiksugu keti venimise jne probleeme rohkem kui aastase ja 15 tunde välbaga.


orkaani südames on vaikus: Ai et it\nSalapärane riiklik tasemetöö oli tõepoolest ajaloos. Sain teisipäeval sõbrannaga kokku ja tema ütles, et saladuses hoiti seda selle pärast, et ei tahetud lapsi koormata. Et nad oleksid rahulikud ja üle ei tuubiks ega muretseks - õppida nagunii ei saa, kui ei tea, mis aineks õppida.\nNii et head kavatsused olid selle otsuse taga, mis kõikjal üle Eesti nii suurt pahameelt tekitas.\nEi arvestatud sellega, et kõik õpetajad on ka mures. VT ütles, et oli näha, et õpetajad on stressis ja neile anti IGAS AINES tavapärasest rohkem õppida, et kui nende aines töö tuleb, siis lapsed ikka teaks-mäletaks midagi.\nKurb, et see hea kavatsus niipidi käänas. Täitsa kahju neist otsustajatest nüüd. Küllap nad on ehmunud.\nNägin, et poes müüdi Eesti päritolu kanepiseemneid. No kanepiseemnetes olevatest ainetest on nii palju head räägitud, et muidugi ma tahtsin ära proovida. Aga nende kestad on jube kõvad! Nagu toorest tatart näriks. Maitse on selline ... murumaitse või võililleseemnete maitse. Pole sugugi paha - otseselt maitsev ka mitte, aga need kestad on küll tüütud. Kaalusin isegi nende seemnete minemaviskamist - ja ma ei viska mitte kunagi toitu ära :D Kui midagi läheb untsu, siis ma püüan sellest untsus asjast midagi muud teha. Näiteks kui ma üritasin sellerist, tomatist ja õunast smuutit teha ja see tuli tükiline ja ebameeldiva maitsega, siis ma tegin borši ja kallasin selle mögina sinna juurde :D\nMa mõtlen, et ma püüan neid kanepiseemneid mõned tunnid leotada ja panen siis oma banaani-keefirilobi sisse. Püüdsin leotamata ka, ja kannmikser täitsa hekseldabki need terad katki, poleks uskunudki!, kuid need jäävad siiski liiga ebameeldivalt kõva laastupudina mu lurri sisse alles.\nVT'le õpetatakse koolis Briti inglise keelt ning mõned sõnad on teised, mida me USA sarjadest ja filmidest kogu aeg kuuleme. Usun, et selle eest siiski hinnet alla ei võeta, kui vahetad sõnad ära nt film/movie, lift/elevator jne - ei mina tea, kumba kasutatakse Inglismaal, kumba USA's. Minu arust vahet eriti pole, aru saab ikka igaüks.\nAga on üks äärmiselt veider asi, nimelt sõna 'eat' minevikuvormi 'ate' laseb õpetaja hääldada /et/.\nMa leidsin, et see on küll väga imelik ja ma pole elu sees kuulnud, et keegi seda sõna nõnda hääldaks, aga nüüd järsku hakkas kipeldama ja ma lõin guuglisse 'ate pronunciation' ja tuleb välja, et Cambridge'i sõnaraamat online hääldab (seal saab kuulata hääldust) seda sõna tõesti /et/.\nMe koos VT'ga muudkui plõksisime mõlemat nuppu (USA & Briti) ja muudkui imestasime.\nInimene õpib ikka kogu elu :)\nPosted by karikate emand at 08:29\nMeile õpetati nii umbes 35 aastat tagasi ka suurema osa kooliajast Briti inglise keelt ja "ate" hääldasime alati "et".\nKas neid kanepiseemneid kohviveskiga jahuks ei anna lasta? Ma mõtlen, et kui söömise eesmärk on neist mingid ained kätte saada, siis oleks ju mõttekas.\n21. mai 2015 18:07\nVäga hea mõte! :)\nAint meil pole sellist aparaati.\nMeie ostame oma kohvioad juba pudistatuna :p\nNo ausalt, ma olen inglise keelt vähemalt 8 õpetaja käe all õppinud ja olen kõigele alati 'eit' öelnud :D\n21. mai 2015 20:45\nSeda, et sõnad USAs ja Inglismaal täitsa erinevat asja võivad tähendada, tuleb õnneks vist üsna harva ette, kuigi kahjuks vahel väga populaarsete igapäevasõnadega (chips, biscuit, pants jne).\n21. mai 2015 23:43\nMa olen üle 10 aasta üle maailma inglisekeelses keskkonnas elanud ja pole veel ühtki inglast kohanud kes /et/ hääldaks - ikka /eit/!\n22. mai 2015 06:14\nAhah! No vaat.\nMuide, mis puutub sõnasse 'biscuit', siis seda ma hääldan küll siiamaani vahel valesti :D, ma panen u ka sisse :D\nMa ei teakski, et ma seda valesti hääldan, kui vennanaine poleks rääkinud, kuidas teda naerma ajas, kuidas mu vend sõna 'biscuit' hääldas. Z ütles, et kui ta muidu parandas mu venna hääldust, siis see sõna tundus talle koos u'ga nii naljakas ja armas, et ta mitu kuud ei öelnud vennale, et ilma u'ta öeldakse :D\nMina kuulasin seda täielikus segaduses :D\n22. mai 2015 08:35\nTäitsa nali. Mul on üle kümnete aastate meeles, kuidas ebareeglipäraseid pähe õppisime nagu luuletusi iit-et-iitn jne. Inglise keele kallakuga klassis, kusjuures. Kindlasti on veel miljon sõna, mida valesti hääldan, õnneks ma põhiliselt ainult loen inglise keeles ja keegi ei kuule :)\nMul alles ükspäev sai töö juures nalja kui olin ühele inglismannile öelnud, et mu mees "went to the dentist" ja siis vestluse käigus hiljem mainisin, et "the doctor". Inglismann tegi suured silmad, et "you just said he went to the dentist?" Pärast seletas "we don´t call dentist the doctor." Ha-haa, hea teada:) Meil siin on ühed arstid puha, aga vot brittidel on konkreetne värk, ei mingit üldistamist. Inimene õpib kogu elu, tõepoolest.\n22. mai 2015 11:56


Toitumisnõustaja: kiirdieediga kaotatud kilod tulevad varem või hiljem tagasi - Toit ja trenn - Tervis\n15. märts 2019, 10:11\nAinult köögiviljadel põhinev dieet pole jätkusuutlik.\nKapsasupidieet, keefiridieet, mahladieet – kaalulangetamise maailm on lai. Kel vähegi soovi ja pealehakkamist, saab katsetada endale huvipakkuva dieediga. Paraku nõuavad need üldiselt lühiajalist pingutust ega saagi eeldada, et hakkaksime tulevikus iga päev sööma rohkesti suppi või jooma mahla.\nVäga madala kaloraažiga kiirdieedil kaotatud kilod tulevad tagasi varem või hiljem. Seega on nende jätkusuutlikus madal, need kurnavad ainevahetust ja tekitavad pettumust, mis suurendab ka «lohutustoitude» tarbimist. Samas aeglustavad need ainevahetust. Pikemad dieedid võivad viia ka lihaskahjustuseni ja seeläbi kehakoostise muutumiseni. Mida suuremaks muutub keharasva osakaal ja väiksemaks lihaste oma, seda kergemini kaalu ka juurde tuleb.\nLihtsam on mõelda elustiilile (piisav uni, liikumine, vähene stress) ja jälgida iga päev toidu kvaliteeti. Kõhu võiks süüa täis köögiviljadest, maiustada marjadega ning loobuda magusast, rasvasest, liigselt töödeldud toidust, samuti karastusjookidest ja alkoholist. Kindlasti tuleb üle vaadata oma toiduportsjonite suurused. Abi saab toitumisnõustajatelt, kes analüüsivad nii toitumist kui ka elustiili.


15 uut Apple iOS 11 funktsiooni - allo.ee\nallo.ee - Apple\nPärast mitmeid kuid beeta tarkvara jõudis Apple iOS 11 lõpuks kohale 19. septembril – ning see on suur uuendus. Täpsemalt öeldes on Apple peitnud ära mitmed funktsioonid, mida sa koheselt ei märka.\nKui sa tahad kõikidele oma sõpradele muljet avaldada oma „silmatorkavate iOS oskustega“, siis me oleme välja toonud mitmed tunnused.\nControl Center-i haldamine\nApple on kujundanud ümber Control Center-i. Kõik mahub nüüd ühele lehele, seega sa ei pea ringi viipama.\nKuid see tähendab, et mõned otseteed on peidetud. Pikk vajutus võrkude ikoonidel (4g, WiFi, Bluetooth, et kasutada AirDrop-i ja hotspot-i, ning ekraani heleduse näidikul, et kasutada Öörežiimi ja veel teisigi funktsioone.\nControl Center-i kohandamine\nKuid see pole veel kõik. Lõpuks ometi on sul võimalik lisada kohandatud ikoone Control Centeri-i paneelis – vähemalt mõningaid. Apple limiteerib endiselt neid otseteid iOS seadete ja rakendusteni.\nKuid on hea kui saab lihtsasti sisse lülitada madala energiatarbega olek või alustada hääleklipi salvestamist.\nRohkem infot Control Center-i kohandamise kohta.\nHädaolukorras saab nüüd hädaabirežiimi aktiveerimiseks vajutada nupul Lukustus/Äratus viis korda. iPhone X telefonis peab vajutama pikalt nupul Lukustus/Äratus ning heli nupul.\nSee režiim lukustab Touch ID ja Face ID selleks, et keegi ei saaks sind sundida telefoni lahti lukustama. Sellel ekraanil on samuti saadaval ligipääs oma meditsiinilisele informatsioonile ning võimalus helistada hädaabinumbril 112.\nWifi parool on: q@Tuq.*7R*:wEg$K\nOn väga tõenäoline, et oled olnud sõbra juures ning Sa ei saa WiFisse kuna selle salasõna oli liiga keeruline.\niOS on teinud WiFi parooli jagamise palju lihtsamaks, kuvades teate iOS seadmel kui ükski teine iOS seade proovib ühineda sama võrguga, mida sa kasutad.\n„Filmi“ oma ekraani\nKui sa oled veebiarendaja, siis sulle meeldib see uudis. Nüüd on sul võimalus lisada isiklik otsetee Kontrollkeskusesse, et salvestada oma ekraani.\nPärast 3-sekundilist stardiloendust alustab su iOS seade kõige salvestamist, mida sa teed ning salvestab video faili sinu pildigaleriisse.\nKui sulle meeldib teatud GIF, siis nüüd on sul võimalus see salvestada oma pildigaleriisse ning hiljem seda jagada. Piltide rakendus salvestab ning kuvab kõik su lemmikud GIF-id. Ainuüksi see muudatus ise teeb iOS 11 tarkvara revolutsiooniliseks.\nApple Airpodi shortcutid\niOS 11 võimaldab nüüd seadistada kaks erinevat otseteed AirPods-idele. Näiteks, sa võid vajutada kaks korda vasakul AirPod-il, et alustada Siri funktsiooni, ning vajutada kaks korda parempoolsel AirPod-il, et mängida järgmist laulu.\nVaata ette, Google Maps\nApple Maps õpib uusi trikke. Apple meeskond on visalt lisamas kaubanduskeskuste ja lennujaamade kaarte. Nüüd on sul võimalik otsida välismaal olles lähimaid restorane või navigeerida erinevate korruste vahel.\nMa tean, Google Maps kasutajad. Google rakendus on seda teinud aastaid. Kuid mõned inimesed eelistavad Apple Maps rakendust!\nÄra häiri sõidu ajal\nKui sa ühendad oma telefoni autoga kasutades Bluetooth-i, siis iOS võib nüüd automaatselt lülitada sisse Do Not Disturb While Driving funktsiooni. Kui see on aktiveeritud, siis vaigistab iOS kõik teated, et sa saaksid keskenduda liiklusele.\nNing kui sa ei kasuta oma autos Bluetooth-i, siis võib iOS automaatselt tuvastada, et sa sõidad autos põhinedes sinu asukohal ja kiirendusmõõturil.\nTundub, et Apple on õppinud Snapchat-ilt ja Instagram-ilt. Kui sa teed iOS 11-ga ekraanipildi, siis ilmub vasakpoolses alumises nurgas ikoon. Kui sa selle avad, siis võid sa lõigata oma pilti, lisada sellele märkmeid ning seda avada mõne teise rakendusega.\nMis veelgi parem, kui sa oled vajutanud Done, siis küsib iOS kas sa soovid salvestada ekraanipilti või kustutada see koheselt. Lõpuks ometi!\nApp Store seadetes võid sa nüüd automaatselt kustutada rakendused, mida sa ei kasuta regulaarselt. Ikoonid ei kao su kodu ekraanilt. Kuid järgmine kord, kui sa proovid neid avada, siis peab iOS enne need rakendused App Store-st alla laadima\n16GB iPhone omanikud rõõmustavad seda kuuldes.\nQR koodid on minevik… Kuid võib-olla mitte?\nKui sa suunad iPhone kaamera QR-koodile, siis nüüd on iOS piisavalt tark, et tuvastada ruutkood ning seda lugeda. Näiteks kasutatakse seda QR-koodi väga palju WeChat rakenduses.\niPhone kaamerad muutuvad üha paremaks. Kuid see tähendab, et pildid ning videod on samuti suurema mahuga. 4K video sagedusega 60 kaadrit sekundis võtab väga palju mahtu.\niOS 11 kasutab nüüd HEIF ja HEVC formaate piltide ja videote jaoks. See tähendab, et su meedia failid peaksid olema poole väiksema mahuga kuid sama kvaliteediga. Ning kui sa saadad e-maili pildi või videoga, siis muudab iOS automaatselt failid standard JPG ja MP4 formaatideks, et neid kuvada seadmetes mis ei kasuta iOS tarkvara.\nTegime kaks samades tingimustes fotot iOS 10 ja iOS 11-ga ning vahe oli minimaalne. Saime 7% väiksema pildi iOS 11-ga.\niPad-i topelt klahvistik\nKas sa näed neid halle tähti iPad-is?\nKui sa tõmbad iPadis sõrmega klahvi alla, siis võid sa sisestada numbri või sümboli ilma teist „sümbolite klahvistikku“ kasutamata. Sellega harjumine võib võtta mõningat aega, kuid see on üsna efektiivne funktsioon.\niPad-is õpib Notes rakendus uusi trikke. Nüüd on sul võimalik skännida dokumente kasutades Notes rakendust.\nSamuti proovib iOS lugeda sinu käekirja selleks, et sa saaksid hiljem oma märkmeid otsida. Mitmed tulihimulised Evernote kasutajad on oodanud, et minna sellele üle.\nKui tekkis küsimusi, siis küsige julgelt kommentaarides.\nNimekiri seadmetest mis said uuenduse


Eesti Metsaüliõpilaste Selts (EMEÜS)\nSelts on loodud 1989.a. eesmärgiga siduda aktiivseid ja teotahtelisi metsanduse ning loodusvarade kasutamise ja kaitse eriala tudengeid. Aktiivsete ja teotahteliste liikmete arv on tänaseks tõusnud üle 60. Samuti on seltsil jätkuvalt väga suur vilistlaskogu, kes noortele erialatudengitele alati head nõu oskab anda. Suur liikmeskond võimaldab üritustel kogutud teadmisi ja kogemusi edastada arvestatavale osale metsandustudengitele, et noored oleksid õpitaval erialal läbilöögivõimelised- ei piisa ainult koolis käimisest, vajalik on ka eneseharimine kooliväliselt. Seltsis puututakse kokku juba töötavate metsandusinimestega kui ka nende tegemistega. Samuti lööb selts kaasa erinevate ürituste korraldamisel ning nendest osa võtmisel. Headeks näideteks on igatalvine seltsi jahilkäik, talgud koostöös RMK-ga, igaastase Metsanädala korraldusmeeskonna liikmeks olemine, Järvselja Suvemängude korraldamine ning aktiivne osavõtt ka rahvusvahelistel metsandustudengite kokkusaamistel.\nFacebook: Eesti Metsaüliõpilaste Selts (EMEÜS)\nEesti Maastikuarhitektuuri Üliõpilaste Selts (EMÜS)\nSelts on loodud 1999. aastal ning sinna kuuluvad ja selle liikmeks saavad astuda kõik maastikuarhitektuuri või sellega lähedalt seotud eriala õppivad bakalaureuse- ja magistriastme tudengid ja vilistlased. Seltsi eesmärgiks on aidata kaasa maastikuarhitektuuri tudengitele parema haritustaseme andmisele ning kaitsta üliõpilashuve nii haridus- kui ka majandusringkondades. Üliõpilasi esindava organisatsioonina võib selts aidata liikmeid suhtlemisel teiste institutsioonidega nii Eestis kui ka välismaal – vahendada erialast informatsiooni, taotleda liikmetele erialaseid töid ja praktikakohti. Sisseharjunult kohtume korra või paar igal nädalal, et kogeda filmi- ja loenguõhtuid, ideekonkursse, töötubasid, toote- ja tehnoloogiatutvustusi, jalgpallitrenni, maailmaparandusaktsioone, ühissöömisi, hea muusika kuulamist või lihtsalt omavahel suhtlemist. See on suurepärane ja suisa hädavajalik võimalus tulevasele, erialast sissevõetud ja pühendunud maastikuarhitektile leida kooli poolt omandatavale lisaks erialaseid juhtnööre. EMÜSi tulu moodustab liikmemaks, kulutused on peamiselt seotud erinevate erialaste ürituste korraldamisega.\nE-mail: info@emys.ee, juhatus@emys.ee\nFacebook: Eesti Maastikuarhitektuuri Üliõpilaste Selts\nTehnikaüliõpilaste Selts (TÜS)\nMTÜ Tehnikaüliõpilaste Selts (TÜS) asutati 9. jaanuar 2009 noorte tehnikaeriala tudengite poolt, et liita kokku sarnaseid huvisid jagavaid noori ühiste eesmärkide täide viimiseks. Praegusel hetkel toimetavad seltsis aktiivselt ligi 30 liiget, huvilisi on umbes 60. Seltsi liikmeteks on enamasti Tehnikainstituudi erialade tudengid, aga meie seltsi tegemistest võivad osa saada kõik tehnikahuvilised noored igalt erialalt ja ka teistest ülikoolidest. Seltsi eesmärgiks on insenerihariduse praktiline kasutamine huvitavates ja humoorikates ettevõtmistes. Tutvustame Eesti Maaülikooli Tehnikainstituuti ning Tehnikakolledžit ka teistele. Pakume tudengitele võimalust oma ideede teostamiseks. Oleme osalenud Robotexil, ehitanud valmis ehtsa ralliauto ning palju muud põnevat. Seltsi liikmed võtavad osa erinevatest tudengiüritustest, näiteks osaleme Paadirallil ja Karsummil (Tartu Kevadpäevad), kus 2012. aastal saavutasime esimese koha. Samas korraldame ise üritusi, nagu Tudeng Leiutab konkurss, Tudengiinseneri valimised Tartu Kevadpäevade raames, seltsi jõulu- ja koolialguspeod ning teeme koostööd Tartu Teaduspargiga.\nFacebook: Tehnikaüliõpilaste Selts\nKeskkonnakaitse Üliõpilaste Selts (EMÜ KÜS)\nSelts on loodud 19. märtsil 2001. aastal, olles juba üle kümne aasta vana. Erialaseltsina olid algselt meie liikmed ainult maastikukaitse ja -hoolduse tudengid, kuid alates 2005. aastast koondab KÜS endas kõiki EMÜ üliõpilasi, kes on huvitatud keskkonnakaitsest ning enda arendamisest antud valdkonnas. Korraldame üheskoos matku, talguid, seltsi- ja filmiõhtuid, osaleme ka erinevatel koolitustel, infopäevadel ning teeme koostööd teiste seltsidega. Suurimad projektid, millega iga-aastaselt tegeleme, on tudengite teaduskonverents TalveAkadeemia; suvine keskkonnalaager Suveakadeemia; praktika- ja töövõimalusi tutvustav infopäev “Tegijalt tudengile”. Meie liikmeks saab astuda terve õppeaasta vältel, huvilised võivad igal ajal ühendust võtta või oodata tutvumisõhtuni.\nFacebook: EMÜ Keskkonnakaitse Üliõpilaste Selts\nNoorte Põllumeeste Klubi (NPK)\nTugevdamaks sidemeid üliõpilaste ja praktikute vahel, asutati 1979. aastal EPA agronoomiateaduskonna dekaani Paul Kuldkeppi eestvõtmisel NPK klubi, mille töös olid oodatud osalema kõik selle teaduskonna üliõpilased. Kes on puutunud kokku taimekasvatusega see teab, et tähed N, P ja K sümboliseerivad kolme olulisemat taimetoiteelementi. Klubi puhul tähendasid need tähed lühendit klubi nimest – Noorte Põllumeeste Klubi. Aastate jooksul klubi tegevus hääbus. Üheks klubi taasalgatajaks oli Helis Rossner, kelle initsatiivil hakkasid toimuma erinevad üritused. Ametlikult taasasutati klubi veebruaris 2013, kui kogunes asutamiskoosolek. Klubi tegevusteks on põllumajandustootjate ja töötlejate külastamine, ettekandeõhtud jm tegevused, mis täidavad eesmärki suurendada liikmete praktilist teadmistebaasi. Ei puudu ka meelelahutuslikud üritused. Liikmeks võib astuda iga EMÜ tudeng, kellel on soov saada teadmisi põllumajandusest ja teha seda mõnusas seltskonnas.\nFacebook: Noorte Põllumeeste Klubi\nEesti Veterinaarmeditsiini Üliõpilaste Selts (EVÜS)\nEesti Veterinaarmeditsiini Üliõpilaste Selts on loodud 2013. aastal, eesmärgiga arendada loomaarstiüliõpilaste õppe- ja teadustööd, tutvustada ning luua sidemeid sama eriala teiste füüsiliste ja juriidiliste isikutega. Seltsi kasutada on mõnus ruum, kus saab puhata, soojendada endale sööki ja jooki ning samal ajal tutvuda ka erialase kirjandusega. Meiega on oodatud liituma kõik veterinaaria üliõpilased, kellel on soov end teostada ja tutvuda huvitavate inimestega.\nFacebook: Eesti Veterinaarmeditsiini Üliõpilaste Selts


Soovitajad - GetWeb\nAastate jooksul tekkinud kliendid\nToppi Oy on Soome ekstrusioonitehnoloogia pioneer. Kujundasime Toppi Oy visuaalse ilme ja veebilehe vastama tänapäeva nõudmistele. Haldame ja planeerimine ka Toppi Oy veebipõhist turundust.\nOragon Partners tegutseb finantsnõustajana äritehingutes, ühinemistes, ühisettevõtte projektides ja jagunemistes väikestele ja keskmise suurusega ettevõtetele. Kujundasime veebilehe uue ilme sobivaks valmis oleva kirjastamise teemaga.\nEHEL veterinaariakeskus on iseseisev soomlasest pereettevõte, kes tegutseb Riihimäel. Ehitasime neile uude kodulehe broneerimissüsteemidega, ja haldame nende digitaalset turundust.\nKiipeilyareena on põhjamaade suurim ja kõrgeim seinaronimisehall Ruoholahdes. Nende veebileht on tehtud kergesti hallatavaks pidevast uuenemisvajadusest lähtuvalt. Vastutame ka Kiipeilyareena turundamisest.\nDuck`s Tattoo teenistuses on kauaaegsemad tätoveerimis ala spetsialistid Soomes. Kujundasime veebilehele uue välimuse ja suurepärased pildigaleriid töötajate näidistöödega. Otsingumootori optimeerimine ja otsingumootori reklaam on teostatud toetamaks uute klientide hankimist.\nSuomen Urheilufysio pakub mitmekülgseid massaaži ja rehabilitatsiooniteenuseid Leppävaara Panomarama Toweris. Laiaulatuslik ajabroneerimisesüsteem hoiab aega kokku nii klientidelt kui ka töötajatelt. Otsingumootori reklaamiga ja optimeerimisega tagame hea nähtavuse veebis.\nLihastasakaalu jälgimine on harjutuste väljaarendamiseks töötatud moderne meetod, mis võimaldab treeneritel ja sportlastel kasutada saadud informatsiooni meie poolt väljatöödeldud mobiilirakenduse abil. Veebilehe ja mobiilirakenduse töötasime välja personaalselt kohandatud projektina vastamaks kliendi vajadusi.\nCitykatsastus on Soomes tegutsev ülevaatuspunkt, kes pakub nelja ülevaatuspunkti Etela-Soomes. Pidev otsingumootorireklaam ja optimeerimine on taganud ülevaatuspunktidele hea veebinähtavuse ja stabiilse kasvu tihedas konkurentsis\nBulevardin Viestintä on PR- ja kommunikatsiooniettevõte, mis pakub personaalseid teenuselahendusi nii Eestis, kui ma Soomes. Antud ettevõttega oleme teinud juba pikalt koostööd. Kujundasime neile ka uue veebilehe ja visuaalse väljanägemise, ettevõtte kuvandi säravamaks muutmiseks.\nTesla Transfers pakub ainulaadset ja ökoloogilist alternatiivi Sveitsis, Verbieri ja Genfi lennujaama vahel liikumiseks. Ettevõte võimaldab reisimise ka lähipiirkondadesse ja naaberriikidesse. Veebileht ja broneerimissüsteem toodeti koostöös GetWebiga.\nHouse Of Elliott pakub Helsingi lõunaosas kvaliteetseid pärlehteid, soome disaini ja unikaalset ja personaalset teenust. Veebilehe uus visuaalne välimus, broneerimise- ja maksusüsteem ja tehniline disain toodeti samuti koostöös GetWebiga.\nDigisähkö pakub kõikehõlmavaid lahendusi ettevõtete äriruumidele: elektrifitseerimine, automatiseerimine, esitlustehnika ja audiovisuaalsete süsteemide parimaid lahendusi. Meie kujundatud disain ja turundus- ja reklaamimeetmed põhinevad selgusele ja lihtsusele.\nAdora on dekoratiiv- ja kodutekstiilidele ja vaipadele spetsialiseerunud impordi- ja agentuuriettevõte. Adora veebipoe kauplemissüsteemi integreeritud reklaami ja tulemuste jälgimise süsteemi ehitasime me koostöös, et teenida veelgi paremini ettevõtte kasvu eesmärke.\nFortaxpay on rahvusvahelise arendusmeeskonnaga koostöös välja töötatud rakendus, mille eesmärgiks on aidata kõiki ELi tarbijaid EL väliste ostude käibemaksu maksuprotsessides.\nWeventure pakub ettevõtetele finantsjuhtimise- ja nõustamisteenuseid. Ettevõte toimib aktiivselt ka kasvuäride taustatoena äriplaani ja ärivõimaluste kaardistamisel. Weventure veebidisaini ja veebilehe haldamine on meie töö.


Laenuintressi langus tooks lahendust pankrottidele\nHansapank Eesti peadirektor Indrek Neivelt ütles BNSile, et Ühispanga strateegilise investori leidmine aitab alandada Eesti riskitaset ning see omakorda tooks alla ka laenuintressid. Neivelt ei osanud ennustada, kuipalju laenuintressid võivad langeda.\nPeaministri majandusnõunik Heido Vitsur ütles, et raha juurdetulek Eestisse tähendab kindlasti laenuintresside langemist. «Praeguses olukorras on krediidiprotsendi alanemine ettevõtlusele hädavajalik,» sõnas Vitsur. «Kui ettevõtted peaksidki pankrotistuma, siis nende uued omanikud saavad tänu soodsamale laenule hea stardi.»\n«Kui nüüd intressid alanevad, on see igati tervitatav,» ütles ASi Leibur peadirektor Ants Promann. Tema sõnul pidurdavad praegused 20protsendised laenuintressid kogu majandust. «Praeguse laenuintressiga tuleksid toime ainult kullakaevandused ja naftapuurtornid, mitte toiduainetööstus,» lisas Promann.\nASi Viru Rand juhatuse esimees Andres Eesmaa lausus samuti, et laenuintresside langus mõjuks ettevõtetele tervendavalt.\nEesmaa lisas, et 60 miljoni kroonise laenukoormusega Viru Rand endale praeguses keerulises majandussituatsioonis täiendavaid laene siiski lubada ei saa.\nTallinna piimatööstuse nõukogu esimees Oliver Kruuda ütles, et laenuintresside alanemine mõjub majandusele positiivselt ja oleks lisaraha tulemisega Eestisse ka loogiline. Kruuda sõnas, et piimatööstusel oleks vaja võtta täiendavalt laenu, et maksta piimatootjatele. «Eelnevatel aastatel võtsime suvel käibekrediiti, mille talvel pangale tagasi maksime, sel aastal jäi see tegemata,» rääkis ta.\nASi Tallegg juhatuse esimees Ants Käsper ütles, et ei usu laenuintresside alanemisse. «Vaevalt ühekordne rahasüst midagi muudab, intressid tulevad alla ikka siis, kui majanduses toimub põhimõtteline pööre,» rääkis Käsper. «Selle rahaga saavad pangad ehk ainult oma jalgealust kindlustada.»\nKäsperi sõnul oleks Talleggil vaja laenata umbes 10 miljonit krooni. «Intressi kannatame veel välja, kuid seni pole raha lihtsalt olnud,» sõnas Käsper.\nHulgikaubandusfirma ASi Abestock juhatuse esimees Jüri Vips arvas, et praeguses majandussituatsioonis pole ettevõtjatest eriti tark uusi laene peale võtta.\n«Parem on ettevõtet mitte laiendada, mitte võita juurde turuosa, vaid püüda vähendada kulusid,» rääkis Vips. «Ma ei usu, et see raha viib laenuintresside langemisele, sest pankadele pole krediidikõlbulikke kliente nagunii kuigi palju alles jäänud.»


Aab teeb ettepaneku jätta Helsingi tunneli eriplaneering algatamata - Kesknädal\nRiigihalduse minister Jaak Aab kavatseb teha valitsusele ettepaneku jätta algatamata Tallinna-Helsingi tunneli ja tehissaare riigieriplaneering.\nMinister tugineb oma ettepanekus arendaja FinEst Bay Area Development OÜ taotlusele, riigi täiendavalt kogutud infole ning koostööle Soome riigiga, teatas rahandusministeerium.\nRiigihalduse minister selgitas, et riigile täna teadaoleva info valguses on põhjust kahelda selle projekti elluviidavuses nii keskkondlikel, majanduslikel kui ka julgeoleku kaalutlustel. Aab lisas, et Tallinna-Helsingi riikidevahelise ühenduse loomine on võimalik ainult kahe riigi tahte ja igakülgse koostöö korral ning selleks tuleb enne tunneli kavandamist leppida kokku riikide ühistes huvides.\nMajandus- ja kommunikatsiooniministeerium on töötanud Soome riigiga ühiste kavatsuste kokkuleppe saavutamise nimel, läbirääkimised endiselt käivad. Soome soovib tunnelit kavandada riikide juhtimisel, kuid näeb seda enda planeeringutes ja arengukavades kaugema tuleviku, mitte lähiaja projektina.\nKüll aga on ministri sõnul tunneli rajamine tuleviku perspektiivis tervitatav ja oluline piirkonna arengule. Valitsuskabinet andis majandus- ja kommunikatsiooniministeeriumile ülesande töötada edasi ühiste kavatsuste kokkuleppe sõlmimiseks Soome riigiga.\nOlles konsulteerinud Soome riigi, teiste ministeeriumite ning valdkondlike ametiasutuste, seal hulgas julgeoleku asjatundjatega, ei ole riigihalduse ministri kaalutlusel antud arendaja projekt mitmel põhjusel elluviidav ja avalikes huvides.\nNimelt puudub rahaline kate planeeringu koostamiseks, mõjude hindamiseks ning uuringute tegemiseks. Ebaselged on tunneli ja tehissaare rajamise rahastamisallikad. Küsitav on projekti tasuvus ning taotluses esitatud ülioptimistlikud reisijate- ja kaubamahud.\nProjektiga kaasneksid tõenäoliselt riigile planeerimata kulud muu hulgas avaliku raudteega, ebarealistlikust ajakavast tingitud projekti kallinemisega ning tunneli tarbeks loodava korrakaitse- ja päästeüksustega. Taotluse põhjal kaasnevad riigile veel kulud riigikaitse võimekuse arendamise ja ülalpidamisega, võimalike uute transpordisõlmede ehitamisega ning uute haridus- ja kultuurivõimaluste arendamise ja ülalpidamisega.\nMinistri sõnul jäi arendaja esitatud taotlusest palju küsimusi ja kahtlusi õhku. “Kuigi palusime arendajal korduvalt taotlust täiendada ja parandada, siis ei ole paraku ka kolmandat korda esitatud taotlus riigi kahtlusi hajutanud ega ole kõikides punktides riigi huvidega kooskõlas. Seda hoolimata arvukatest kohtumisest ja aastatepikkusest kirjavahetusest,” nentis Aab.\nParalleelselt on riik ise kogunud infot ja selgitanud välja otsustamiseks olulised asjaolud. Olemasolevale teabele tuginedes esitab minister Aab riigi eriplaneeringu algatamata jätmise korralduse eelnõu koos põhjendustega lähipäevil ministeeriumitele kooskõlastamiseks ja arendajale arvamuse avaldamiseks.\n“Piirkonna arengu ja hea transpordiühenduse nimel väärib Eesti ja Soome vahelise raudteetunneli projekt aga igal juhul edaspidigi kaalumist, sest sellest saab kasu kogu Eesti laiemalt,” ütles minister Aab.\nMore : Eesti-Soome tunnel\nEesti ja Läti plaanivad meretuulepargi ühist arendust\nPärast\t7 kuud ago\n100 üdini lolli otsust leidis ka Jaak tera. Tundub siiski, et Jaaguke on meie arvustusi siin lugenud, et selline tunnel praegusel ajal on suur totrus.\n?\t7 kuud ago\nSommid vist panid mõistuse pähe.


Pereteraapia - kellele ja milleks? - Koolieelik - Emmede Klubi\nPereteraapia - kellele ja milleks?\n02. Feb 2016, 14:29 Emmede Klubi\nPaljudele vanematele tundub vahel, et pereelu on täiesti käest ära - lapsed magavad emme-issi voodis, tülitsevad omavahel, üks teeb öösiti alla ja teine valetab pidevalt. Sellises olukorras ei oskagi kuskilt alustada, et olukord paraneks ning kannatab igapäevane suhtus ja pereelu. Abi võib olla perenõustajast, kes juhib tähelepanu kitsaskohtadele ning annab nõu, mida saaks muuta. Juba teraapias käinud pere räägib loo, kuidas elementaarsete asjade meelde tuletamine pereelu muuta võib.\n“Kõik ei ole vanemateks sündinud,” alustab kolme lapse ema Sille oma lugu. Tema hakkas abi otsima siis, kui vanemal lapsel ilmnesid probleemid valetamisega. Sille pani pereelu toimimist vaadeldes tähele, et abikaasa side lapsega on vähenenud. “Põhimõtteliselt oli lugu nii, et poiss kasvas väikelapseeast välja, aga mees suhtus temasse ikka nagu titte,” selgitab ta, millise murega terapeudi poole pöörduti. Nii oligi, et suured probleemid said alguse tegelikult väikesest asjast. “Abikaasa kamandas liigselt, ei andnud lapsele tegutsemisvabadust ja nii tal tekkiski trots selle kõige suhtes,” selgitab Sille.\nKuna Sille ise ei osanud suunata meest lapsega rohkem suhtlema, otsustas ta külastada terapeuti. Seal selgus, et mõlemad vanemad toovad suhtesse kaasa oma lapsepõlve haavad, perekondlikud käitumismustrid ja kogu muu taaga. “Me ei soovi, et lapsed jääks kordama meie vigu,” selgitab Sille. “Nii hakkasimegi mehega kahekesi kord kuus teraapias käima.” Seal arutavad nad üksipulgi lahti nii omavahelised suhted kui ka suhted lastega ning harjutavad suhtlemisoskusi. “Selgus, et pooltel juhtudel ei saa me üksteisest üldse aru,” on ka Sille ise imestunud. “Mehele tundub, et mina räägin kogu aeg mingitest probleemidest ja lahendusi ei tule, samas kui ta ise ei räägi üldse, mis teda häirib.”\nNõustaja juures ilmnes ka see, et paari ootused pereelule on täiesti erinevad. Üks vajab kindlaid reegleid, teine tahaks elada rohkem vabakava järgi - tuli leida kuldne kesktee. Nõustaja juures sõlmiti kindlad kokkulepped: üksteist kuulatakse, teise jutule ei segata vahele ja vanemad toetavad teineteist. “Abikaasa hakkas pärast esimest käiku kohe uut nõudma,” naerab Sille. See, et kõik mehed teraapiat kardavad on müüt ja kõik sõltub ikkagi omavahelistest suhetest ja kokkulepetest.\nMehe ja vanima lapse omavahelised suhted paranesidki teraapia abiga. Nipiks oli mõistmine, et laps ei käitu vastikult meelega, vaid on stressis ning vajab abi. “Mees hakkas lapsega kahekesi koos aega veetma, sporti tegema,” selgitab Sille, kuidas kontakt loodi ja seda hoitakse.\nMingit ühtset retsepti pereelu toimima saamiseks ei ole ka Sillel jagada. Iga pere on erinev, suhted vanemate vahel on erinevad, suhted laste vahel on erinevad… Kõrvaltvaataja pilk tuleb aga igal juhul kasuks ning oma käitumise jälgimise ja mõnede lihtsate nõksude abil paranevad suhted ning tõuseb elukvaliteet. Kui vanemad on rõõmsad, on ka lapsed rõõmsad.\nlapse-mure lapsega-suhtlemine lapsega-tegelemine õed-vennad pere Suhted suhtekriis suhtenõustaja


Jennifer Lopezi 'Ben Afflecki' kaelakee on magusaim austusavaldus - Stiil\nJennifer Lopez kandis Ben Affleckile austust ehteid\nSellest on möödunud vähem kui kaks päeva Jennifer Lopez kaotas sünnipäeva 'grammi, mida on nähtud üle maailma. Mitte ainult ei helisenud staar oma 52. sünnipäeval stiilselt jahil St. Tropezis puhkamas – räägime vaevumärgatavatest punastest bikiinidest ja värvilisest, põrandat pühkivast mustrilisest kattekihist –, näis, et ta loob ka suhte endine kihlatu Ben Affleck Instagrami ametnik. Kas-nad-või-ei ole-nad paar tegi smooch-foto, mida on viimase 48 tunni jooksul jagatud ligikaudu miljon korda.\nNüüd tundub, et J.Lo saadab tema kohta taas järjekordse mitte nii peene sõnumi situatsioon koos Affleckiga. Esmaspäeval märgati teda Monacos koos sõbraga jalutamas, kandmas ülišikk vabaaja välimust: reformatsiooniaegne valge spagetidist rihmaga minikleit, õlgkübar ja lilleline näomask. Ta täiendas suvist ansamblit kahe kuldse kaelakeega, millest üks just nii juhtus. BEN turskete trükitähtedega .\nKaelakee on kõige värskem näide sellest, kuidas Lopez saadab märke, et Bennifer 2.0 on tegelikult tõeline asi. Lisaks huultega lukustatud hetktõmmistele pildistasid neid kahte ka paparatsod jahil lõõgastudes – ja Afflecki käsi toetus juhuslikult Lopezi tagumikule, kui ta kiiri püüdis.\nSee oli a nostalgiaküttega hetk see oli peaaegu kaaderhaaval taasesitus kurikuulsast 2002. aasta Jennyst Blocki muusikavideost, mis avaldati Bennifer 1.0 kurikuulsuse haripunktis.\nKuigi mõned fännid ei pruugi olla ikka veel veendunud, et Jen ja Ben on tõesti taasühinenud, on ainult pinnataseme märkide järgi raske väita, et need kaks pole teineteisesse täielikult vaimustunud.


Nele-Liis Vaiksoo: Saatust ei tohi narrida |\nNele-Liis Vaiksoo: Saatust ei tohi narrida\n“Seda, et mu karikas on pilgeni täis ja ma vihkan laulmist, on olnud küll ja veel,” sõnab laulja Nele-Liis Vaiksoo, kes sel sügisel astub üles supersaates “Su nägu kõlab tuttavalt”. Nele-Liis on pidanud noore elu kohta palju läbi elama – ta oli vaid kahekümnene, kui võitles enneaegselt sündinud poja Ron-Jonathani elu eest, mõne aasta eest aga lahkus tema vend, kirjutab Kroonika.\n“Lähedase vabasurm on kõige rängem, mis üldse võib juhtuda, ja seda valu ei ole võimalik kirjeldada,” sõnab Nele-Liis. “Teise inimese sisse ei ole võimalik näha ega ka tunda, kui raske võib tal olla,” lausub ta.\nTa tõdeb, et katsumustest hoolimata on ta ellu jäänud ja tugevamaks saanud. “Saatust ei tohi narrida, aga taevast alla sadavad pussnoad ei suuda mind ka enam üllatada,” lisab naine.


Jooga kehakaalu langetamiseks kodus: tõhusad harjutused algajatele - Black Latte\nSalendav jooga - saleda keha jaoks 30 minutit päevas\nArtiklis antakse üksikasjalikku teavet kaalulangetamise jooga kohta, mis on üks tõhusamaid meetodeid rasvade ladestumise kõrvaldamiseks teie keha erinevates piirkondades. Lisaks tutvute selja, käte, jalgade ja kõhu põhiasanade uurimisel jooga põhireeglitega, saate teada selle kasulikud omadused ja vastunäidustused ning saate ka põhjendatud soovitusi oma harjutuste komplekti moodustamise kohta. .\nMis kasu on joogast\nJooga on India vanim vahend sisemise ja välise rahu, samuti maailmaga ühtsuse saavutamiseks.. . . Tänu sihipärasele harjutuste komplektile saab igaüks endale soovitud heaolu pakkuda. Teisisõnu, püstitatud eesmärgi saavutamiseks on soovitatav programm õigesti välja töötada, kasutades vabalt kättesaadavaid harjutusi.\nSamal ajal on kaalu langetamise meetodi peamised eelised järgmised:\nÜldise seisundi paranemineorganism, pakkudes ainevahetuse normaliseerumist.\nPaindlikkus.Kaalulangetusprogrammi saab välja töötada peaaegu iga inimese jaoks.\nPotentsi parandamine. . . Õige programm hoolitseb mitte ainult lisakilode eest, vaid annab ka meestele jõudu juurde.\nNaiste tervise tugevdamine. . . Süstemaatilised harjutused stimuleerivad rakke noorendama ja elastsust suurendama. Hakkate end nooruslikumana tundma ja see ilmneb kindlasti ka teie välimuses.\nUus arusaam elust. . . Joogatunnid motiveerivad ja muudavad mõtlemist. Nende saavutamiseks on teil uusi eesmärke ja energiat.\nSisemine rahu. . . Kõik mured ja pahameeled hakkavad sind lõpuks maha jätma, jättes seljataha ainult kogemused. Õpid aktsepteerima ümbritsevat maailma sellisena, nagu see on.\nSuurenenud vastupidavus. . . Juba mõne seansi järel tunnete end toonuses, võimaldades teil täita palju rohkem igapäevaseid ülesandeid kui olete harjunud.\nNormaliseerimine. . . Kaal ei kao lihtsalt ära. Saavutate ideaalsed proportsioonid, mis tagastavad teie pildile normaalse tervise ja rõõmsameelsuse.\nSelleks, et kaalulangetamise jooga oleks sama efektiivne kui Tabata programm, proovige kogu oma olemusliku vastutusega arvestada põhireeglitega. Tulemust tunnete kiiresti ainult siis, kui näitate üles oma distsipliini.\nJooga põhireeglid hõlmavad järgmist:\nJärjepidevus.Muutke oma tunnid regulaarseks, kindlatel päevadel ja kellaaegadel.\nKogenud juhendaja. . . Kui teil pole joogakogemust, otsige kindlasti kogenud mentorit. Ainult tema näitab teile peamisi vigu ja annab juhiseid, kuidas näiteks spetsiaalsete hingamistehnikate abil paindlikkust suurendada ja keha lõdvestada.\nValige puhas koht.Oluline punkt joogas on koht, kus kavatsete kompleksi teha. See peaks olema kerge ja rahulik. Oluline on valida õige koht, kuna see kujundab kompleksi üldist meeleolu.\nLiikuge järk-järgult. . . Ärge tegelege kohe raskete poosidega. Liikuge nende juurde järk-järgult, ilma oma keha üle koormamata. Nii saate tehnika välja töötada ja kõrvaldada võimalikud probleemid, mis on seotud selle või teise toimingu sooritamiseks füüsilise võimekuse puudumisega.\nOle teadlik igast liikumisest. . . Teadlikkus on jooga oluline element. Peate selgelt aru saama, miks te konkreetset poosi teete.\nPõhilised asanad kaalulangetamiseks\nOlles uurinud jooga reegleid ja põhiprintsiipe, võite hakata ennast otseselt tundma poosidega, mis võimaldavad teil soovimatud kilod kiiresti kaotada. Ja siis soovitame teil tutvuda mitme võimalusega liikumiseks, mille eesmärk on ülesande täitmine otse teatud probleemsetes piirkondades.\nMärge!Jooga pidev harjutamine võimaldab mitte ainult viia keha õigesse vormi, vaid suurendab ka inimese isiklikku keskendumist ja parandab ka mõtlemise kiirust.\nTraditsiooniliselt peaksite alustama kõige probleemsemast piirkonnast ja kõht on sel juhul rohkem kui põhjendatud näide.\nSee on esimene poos, mida vaatame. Selle olemus seisneb mitte ainult lisakilode viskamises, vaid ka kõhulihaste põhjalikus uurimises. Harjutuse eesmärk on tugevdada ülakeha, andes seljale paindlikkust ja jõudu.\nHarjutuse sooritamiseks lamage kõhuga matil ja toetuge peopesadele, mis peaksid asuma otse õlgade all. Ka teie varbad ja lõug peaksid põrandat puudutama. Aeglaselt sisse hingates tõstke oma kere oma kätele ja painutage selga nii kaugele kui võimalik.\nSelles asendis peate olema vahemikus 15 kuni 30 sekundit.Siis peaksite aeglasel väljahingamisel pöörduma tagasi algasendisse. Korda harjutust kehakaalu langetamiseks, eelistatavalt 10-15 sekundiliste vahedega, vähemalt 5 korda.\nSelle poosi eesmärk on tugevdada kõhu keskosa, samuti parandada kogu keha seedimist ja paindlikkust. Esinemiseks lamage kõhuli, painutage põlvi, haarake kätega pahkluud väljastpoolt ja tõstke sääred. Seejärel hinga sügavalt sisse ja painuta end hästi, rebides vaagna ja rindkere põrandalt maha.\nPea tuleb ka võimalikult tagasi tõmmata.Selles asendis peate seisma umbes 15-30 sekundit.ja seejärel naaske väljundis algasendisse. Seda tuleks korrata 5 korda 10-15 sekundilise vaheajaga.\nMärge!Parima efekti saavutamiseks võite tõstmise ajal veidi kiikuda.\nSee poos on suunatud rasva põletamisele talje piirkonnas. Samuti on positiivne mõju söögiisu ja jalalihastele. Kõigepealt peate lamama selili, sirutama jalgu ja panema käed mööda keha, peopesad ülespoole. Hinga aeglaselt sisse ja tõsta jalad üles. Ärge painutage neid põlvedest, proovige neid tõsta nii kõrgele kui võimalik ja hoida neid sirgelt.\nJärgmisena proovige oma varbaid kätega puudutada. Selle kõige juures peate oma keha hoidma 45-kraadise nurga all. Selles asendis peate olema vähemalt 15 sekundit, seejärel pöörduge tagasi algasendisse ja korrake seda 15 sekundi pärast.Kokku peate tegema 5 harjutust.\nSeda poosi nimetatakse sageli planguks. Harjutuse tulemusena ei kaota sa mitte ainult kaalu, vaid hoolitsed ka käte, jalgade, selja, kõhu ja kaela lihaste tugevdamise eest. Klassikaline poos nõuab põlvitamist ja käte ette panemist.\nJärgmisena peaksite sirutama oma jalad, seistes varvaste otstel, ja tõstma pea, vaadates enda ette. Pealaest jalatallani peaks teie keha kuvama ühe sirge joone. Selles asendis peate olema vahemikus 15 kuni 30 sekundit.. . . Seda tuleb korrata 5 korda 15-sekundiliste intervallidega.\nPoos, mis on mõeldud kõhu ja puusade tugevdamiseks ning valu leevendamiseks nimmepiirkonnas. Lisaks normaliseerib õige jõudlus soole tööd, vähendab happesust ja kiirendab oluliselt ainevahetust. Täitmine sunnib sind selili lamama, jalgu sirutama ja käed nendega paralleelselt panema.\nJärgmisena venitage sissehingamise ajal jalad, hoides kontsad koos, välja hingates painutage need põlvedelt ja viige aeglaselt rinnuni. Pange oma käed nende ümber ja kinnitage asend 60-90 sekundiks. Pärast väljahingamist pöörduge tagasi algasendisse. Seda toimingut tuleb teha 5 korda 15 sekundilise pausi järel.\nMärge!Oluline on kogu protseduuri vältel sügavalt hingata.\nSageli kannatavad jalad ka vale toitumise või elustiili tõttu. See tähendab, et peate võib-olla ka neist rasva eemaldama. Selleks tutvuge järgmiste asanadega.\nSeda on üsna lihtne teha. Sirgelt püsti seistes pigistage oma jalad tihedalt, tõstke käed üles, peopesad üksteise poole ja istuge, kuni põlved moodustavad täisnurga.Niimoodi on vaja seista 2 kuni 5 minutit.ja proovige selgroogu tugevalt üles tõmmata. Ronige aeglaselt, ilma tõmblemiseta.\nSeda poosi nimetatakse rahvasuus "kaseks". Heitke lamedalt põrandale ja tõstke siis välja hingates jalad pea kohale. Jalad peaksid olema koos. Samal ajal proovige alaselg maha rebida. Kinnitage keha hoova abil kätele. Selles asendis peaksite viibima nii kaua kui võimalik, pidades meeles sügavat hingamist. Seejärel viige keha aeglaselt tagasi algsesse olekusse.\nMärge! Tänu arvukatele uuringutele on spetsialistid suutnud tõestada regulaarselt joogat harrastavate inimeste ärevuse märkimisväärse vähenemise ja heaolu paranemist.\nKummalisel kombel kannatab ka tagakülg ülekaalust, eriti üksikisiku pikaajalise vale eluviisi korral. Kogunenud efektist vabanemiseks pakub jooga ka erilisi poose.\nPraktiline viis seljalihaste hoiuste tugevdamiseks ja eemaldamiseks. Seistes olles hüpake veidi jalaota jalad üksteisest umbes 130 cm kaugusele. . . Järgmisena sirutage käed külgedele. Samal ajal peavad peopesad vaatama põrandat.\nPöörake oma paremat jalga nii, et see oleks täisnurga all ja paremale poole suunatud. Ka vasak jalg sirgub ja pöördub sel hetkel veidi ning mõlemad jalad peaksid jääma samasse ritta. Parem jalg on vajalik põlve painutamiseks kuni 90 kraadi.\nSuunake parem käsi mööda paremat ja vasakut vasakut. Pöörake oma pead painutatud põlve suunas. Selles asendis peate viibima 1 minut ja seejärel vahetama külgi.\nIstu kõhuli ja pane käed mööda keha. Seejärel hakake samal ajal pead, rinda, käsi ja jalgu tagasi tõmbama.Samal ajal ei saa mao avada.. . . Tõstke kindlasti tuharad üles ja pingutage. Selles asendis on vaja püsida nii kaua kui võimalik.\nTeine rühm harjutusi, mida me vaatame, on käsi poosid. Neid, nagu ka jalgu, mõjutavad rasvaladestused tõsiselt. Käte lihastoonuse ja välimuse taastamiseks järgige neid kahte lihtsat harjutust.\nMinge neljakäpukil, nii et jalad ja käed jäävad õlgade laiusesse. Vajutage oma varbad vastu maad ja tulge aeglaselt poosi, joondades samal ajal põlved. Samal ajal peaks jalg olema täielikult põrandal.Tehke seda poosi vähemalt minut.. . . Seejärel, pöördudes tagasi algasendisse, tehke paus 15 sekundiks ja korrake tsüklit veel paar korda.\nSee poos on suunatud käte lihaste taastamisele. Tõuse neljakäpa peale. Käed ja jalad tuleb pöörata vertikaalselt ja keharaskus kanda vasakule käsivarrele. Järgmisena tõstke parem käsi põrandalt ja pöörake kogu keha ettepoole, nii et vasak käsi ja samanimeline põlv oleksid põrandal.\nÜlejäänud keha peaks asuma horisontaaltasandil. Hinga kõhuga sisse ja fikseeri see asend nii kaua kui võimalik. Seejärel korrake sama protsessi vastupidise käe jaoks.\nNäpunäiteid tõhususe parandamiseks\nSelleks, et kaalulangetamise jooga tooks sama positiivset mõju kui aeroobika, soovitame mitte unustada üldisi reegleid, mida tõlgendavad kuulsad mentorid üle kogu maailma.\nViide:UNESCO on jooga loetlenud vaimse kultuuripärandina.\nVältige vürtsikaid toite.\nLoobu maiustustest ja tärkliserikkadest toitudest.\nMinge taimetoitlaseks, kui võimalik.\nVältige teed ja eelistage puhastatud vett.\nNagu kaalulangetamiseks jooksmine, on ka artiklis kaalutud lisakilode kaotamise meetodil mitmeid vastunäidustusi, mida peate arvestama.\nTähelepanu!Nende tegurite eiramine halvendab teie üldist heaolu ja võib tõenäoliselt põhjustada tõsiseid valusid ja tüsistusi.\nSelle vältimiseks proovige enne tundide alustamist külastada perearsti ja teha keha täielik kontroll. Samuti proovige meeles pidada peamist vastunäidustuste loetelu.\nKehakaalu langetamiseks on keelatud joogat teha, kui:\nSeisundi üldine raskusaste. Näiteks kui olete pikka aega võitnud mingisuguse haigusega ja olete juba suutnud üsna nõrgeneda.\nKardiovaskulaarsüsteemi orgaanilised kahjustused. Keelatud on jooga harrastamine südamehaiguste, tahhükardia, rütmihäirete ja aneurüsmide korral.\nVerehaigused ja lihas-skeleti süsteemi erinevad nakkuslikud vigastused.\nRaske TBI ja selgroo rasked vigastused, samuti keha üldise struktuuri rikkumine.\nJooga on vahend täiusliku sisemise ja välise seisundi saavutamiseks. . . Igal aastal on selle kunsti harrastajaid üha rohkem, mis on kõrge efektiivsuse põhiline märk. Leidke vastutustundlik mentor, taltsutage kõik kehakaalu langetamiseks vajalike harjutuste peensused ja nüansid ning saavutage ideaalse näitaja minimaalse vaevaga.\nKaalust alla võtta 5 kg nädalas. See on võimalik, kuid kas see on vajalik?\nKas on võimalik kaalust alla võtta 5 kg nädalas. Suure sooviga jah, kuid sellist kaalulangust ei saa tervislikuks nimetada. Keharasva vähendades ei esine seda üldse.\nDieet veregrupi järgi kehakaalu langetamiseks\nKaalulangus veregruppide kaupa. Millised toidud on dieedi ajal lubatud ja mis keelatud? Dieedimenüü iga veregrupi jaoks.\nDieet 1. ja 2. tüüpi diabeedi korral ning nädala jooksul 9 tabelist koosnev menüü. Haiguste klassifikatsioon, dieet ja tervisliku toitumise retseptid.